**CRONFA DDATBLYGU**

**10 TREF SIR GAERFYRDDIN**

**CROSS HANDS A THALACHARN**

**Canllawiau i Ymgeiswyr**

**Cymorth grant i gefnogi prosiectau cyfalaf y cynllun twf strategol yn y 10 Tref.**

****

**Cronfa Twf Cyfalaf 10 Tref Sir Gaerfyrddin - Canllawiau Grant**

**Cyflwyniad**

1.1 Mae Cyngor Sir Caerfyrddin (y Cyngor Sir) wedi darparu arian ar gyfer prosiect fydd yn cefnogi datblygu cyfleoedd twf ar gyfer trefi Cross Hands a Thalacharn.

1.2 Mae gan y rhaglen gyllideb benodedig ac, o ganlyniad, mae’r cynllun yn seiliedig ar egwyddor “her”. Rhoddir blaenoriaeth i geisiadau a fydd yn cynnig manteision pendant i'r economi leol ac aelodau'r gymuned.

1.3 Bydd y cynllun hwn yn cael ei weithredu o dan Reolau Rheoli Cymorthdaliadau'r DU.

**Ardaloedd Cymwys/Ceisiadau**

2.2 Rhaid i'r holl ymgeiswyr fod yn hyfyw yn economaidd ac yn ariannol.

2.3 Bydd angen caniatâd tirfeddianwyr a chaniatâd/trwyddedau perthnasol ar gyfer grantiau ar gyfer gwaith cyfalaf.

2.4 Gall y sefydliadau canlynol wneud cais am gymorth gan y gronfa hon:

1. Grwpiau Gwirfoddol a Chymunedol â Chyfansoddiad
2. Elusennau Cofrestredig
3. Sefydliadau di-elw
4. Mentrau Cymdeithasol
5. Gall canghennau lleol o sefydliadau trydydd sector cenedlaethol wneud cais gan ddefnyddio Cyfansoddiad
6. y corff rhiant ond mae'n rhaid iddynt gael eu Cyfrif Banc lleol eu hunain.
7. Gall Cynghorau Tref a Chymuned wneud cais am brosiectau cymunedol sy'n ychwanegol at gyfrifoldebau statudol arferol a fydd o fudd i'r gymuned.

2.5 Mae'r prosiectau cymwys yn cynnwys;

2.5.1 Prosiectau sy'n cefnogi darparu gwasanaeth newydd a/neu sy'n creu cynnig newydd ar gyfer y dref

 2.5.2 Prosiect sy'n gallu dangos cynnydd yn nifer yr ymwelwyr â chanol y dref

**Gwariant Anghymwys - nid yw’r rhestr hon yn gynhwysfawr**

* Gwaith sydd eisoes wedi dechrau.
* Ymyriadau dros dro
* Atgyweiriadau a chynnal a chadw
* Costau Staff

**Y Grant**

4.1 Bydd grantiau o hyd at 100% o gyfanswm cost y prosiect ar gael, ond anogir prosiectau i gael arian cyfatebol i ymestyn buddion y prosiect.

4.2 Gall ymgeiswyr wneud cais am uchafswm o £15,000 fesul prosiect.

4.3 Dim ond un cais gall sefydliadau gyflwyno i'w ystyried ar gyfer cael cymorth gan y gronfa hon.

4.4 Medrai prosiectau o bwysigrwydd strategol sy'n gallu dangos effaith sylweddol ar y dref cael eu hysturied am cefnogaeth grant dros y swm mwyaf a gyhoeddwyd, os nad yw'r swm cyfan a ddynodwyd ar gyfer pob tref wedi'i ddyrannu'n llwyr.

4.5. Dim ond gwariant sy'n cael ei ystyried fel gwariant cyfalaf gall y gronfa hon ei gefnogi.

4.6 Cyfanswm y gronfa sydd ar gael yw £45,000 a chaiff ceisiadau am grant eu blaenoriaethu yn unol â'r meini prawf canlynol:

* Yr Effaith ar yr Economi Leol
* Gwerth am arian
* Effaith ar y Gymraeg
* Cynaliadwyedd
* Y Gallu i Gyflawni

**Allbynnau**

Rhaid i bob prosiect nodi pa rai o'r allbynnau canlynol fydd yn cael eu cyflawni o ganlyniad i’r cyllid:

Nifer yr amwynderau/cyfleusterau sydd wedi cael eu creu neu eu gwella

Nifer y bobl sy’n cael eu cyrraedd

Nifer y sefydliadau sy'n derbyn grantiau

Nifer y swyddi a ddiogelwyd o ganlyniad i'r cymorth

Mwy o ymwelwyr

**Cyflwyno cais**

Er mwyn cael eich ystyried ar gyfer cymorth, bydd angen i chi gwblhau cais llawn. Bydd angen y wybodaeth ganlynol arnoch:

* Y cyfrifon diweddaraf wedi'u harchwilio
* Prawf o berchnogaeth tir neu gopi o brydles ynghyd â chaniatâd tirfeddiannwr. (os yw'n berthnasol)
* Prawf o arian cyfatebol. (os yw'n berthnasol)
* Dyfynbrisiau gan gyflenwyr dethol ar gyfer cyflawni gwaith/darparu nwyddau neu wasanaethau

## Adolygiad y panel

Bydd pob cais yn cael ei asesu gan banel Datblygu Economaidd ac yn cael ei gymeradwyo'n derfynol gan yr Aelod Cabinet dros Adfywio, Twristiaeth, a Hamdden.

## Derbyn y cynnig grant

Byddwn yn rhoi gwybod i chi am ganlyniad terfynol eich cais yn dilyn adolygiad y panel. Os bydd eich cais yn llwyddiannus a'ch bod yn derbyn cyllid, byddwn yn anfon telerau ac amodau'r grant atoch drwy e-bost. Rhaid i chi dderbyn y telerau hyn o fewn 14 diwrnod.

## Taliad grant

Bydd gofyn i chi ddarparu tystiolaeth bod yr holl wariant a gymeradwywyd wedi'i dalu, a chyflwyno ffurflen hawlio ar gyfer ad-dalu'r gwariant cymwys yn seiliedig ar gyfradd ymyrryd a gymeradwywyd eich prosiect. Gellir gofyn am gael hawlio fesul tipyn i gynnal llif arian.

* Bydd angen cyflwyno'r dogfennau canlynol ar gyfer pob cais am daliad;
* Ffurflen hawlio
* Tystiolaeth o gydymffurfio â rheolau caffael
* Anfoneb gan y cyflenwr a ddewiswyd
* Cyfriflen banc yn dangos prawf taliad
* Rhif cyfresol offer (ar gyfer prynu offer yn unig)
* Adroddiad cynnydd

Bydd y grant hwn yn ôl-weithredol, ond os na all sefydliad brosesu hawliadau fel hyn gellir gwneud cais, fel rhan o'r prif gais, am dderbyn taliadau ar sail y gwariant wrth iddo godi.

**Amrywiadau**

Os yw’r gwariant ar waith cymwys yn is na’r hyn a ragwelwyd yn y cynnig grant, bydd y grant yn cael ei leihau ar sail pro rata.

## neu gofyn am estyniad

Os bydd eich prosiect wedi'i ohirio am unrhyw reswm a bydd yn cael ei gwblhau'n hwyrach na'r dyddiad y cytunwyd arno, bydd angen i chi ofyn am estyniad. Bydd angen y wybodaeth ganlynol arnoch:

* Y rheswm pam mae angen estyniad arnoch
* Y dyddiad y byddwch yn gallu prynu eitemau a chyflwyno'ch ffurflen hawlio

## neu gofyn am wyriad

Os byddwch yn newid unrhyw elfen o'ch prosiect y manylir arno yn eich cais, rhaid i chi roi gwybod i ni cyn gynted â phosibl. Bydd angen y wybodaeth ganlynol arnoch:

* Elfen o'r prosiect yr ydych yn ei newid, a'r rheswm pam yr ydych wedi penderfynu gwneud hyn
* Eitemau / cyflenwyr a chostau newydd
* Dyfynbrisiau newydd, darllenwch reolau caffael am arweiniad.

## Asesu eich hawliad / talu arian

Ar ôl i ni dderbyn eich ffurflen hawlio, byddwn yn gwirio eich bod wedi cydymffurfio â thelerau'r grant. Os bydd angen unrhyw wybodaeth ychwanegol arnom cyn y gallwn ryddhau'r arian, byddwn yn rhoi gwybod i chi. Byddwn yn anfon e-bost atoch i roi gwybod i chi pan fydd eich hawliad wedi'i gymeradwyo.

Gall gymryd hyd at 20 diwrnod gwaith o'r adeg y byddwn yn derbyn eich ffurflen gais i gwblhau'r asesiad hwn a threfnu bod taliad yn cael ei wneud i'ch cyfrif banc.

**Y Grant**

12.1 Ni ellir cynnig y grant ond yn yr achosion hynny lle mae’r Cyngor yn fodlon na fydd y prosiect yn gallu mynd rhagddo heb y cyfryw gymorth, naill ai ar y raddfa a ragwelir neu o fewn amserlen resymol.

12.2 Bydd swm y grant a gynigir i bob prosiect yn cael ei bennu gan y Cyngor Sir.

12.3 Swm y grant a bennir yn y llythyr cynnig grant yw uchafswm cyfraniad y Cyngor Sir tuag at y prosiect. Os bydd unrhyw ostyngiadau yng nghost y prosiect cymeradwy, bydd y Cyngor Sir yn gwneud gostyngiad pro rata i swm y grant a gynigiwyd yn wreiddiol.

12.4 Fel arfer, dyfernir grantiau heb gynnwys TAW. Os na all yr ymgeisydd adennill TAW, gellir derbyn hyn fel cost gymwys yn ôl disgresiwn y Cyngor Sir, yn amodol ar i'r ymgeisydd ymrwymo i ad-dalu i'r Cyngor Sir unrhyw elfen TAW a gaiff ei hadennill yn ddiweddarach oddi wrth Dollau Tramor a Chartref EF o ganlyniad i newid yn statws TAW yr ymgeisydd.

**13. Cais am grant**

Wrth wneud cais am grant, mae'r ymgeisydd yn gwarantu i'r Cyngor Sir bod yr holl wybodaeth a ddarparwyd mewn cysylltiad â'r ddwy ffurflen gais ac sy'n cyd-fynd â hwy yn wir ac yn gywir ac yn parhau felly ym mhob ffordd, a bod unrhyw amcangyfrifon ac allbynnau a ragwelir neu ffeithiau eraill wedi'u gwneud ar ôl gwaith ymchwilio dyledus a gofalus. Ystyrir y bydd y warant hon yn cael ei rhoi eto pan fydd yr ymgeisydd yn cyflwyno'r ffurflen hawlio grant.

**14. Caffael**

Wrth brynu neu dalu am wasanaeth, dylai ymgeiswyr anelu at gael gwerth am arian gan gynnig cyfle i amrywiaeth o fusnesau ddarparu'r nwyddau neu'r gwasanaethau hynny mewn modd teg a thryloyw.

Felly, rhaid i'r ymgeisydd sicrhau bod y gweithdrefnau caffael canlynol a nodir yn Atodiad 1 y ddogfen ganllaw hon gael eu mabwysiadu yn unol â gwerth amcangyfrifedig (heb gynnwys TAW) y contract ar y cam dyfynbris/cyn tendro. Rhaid i'ch penderfyniad ddangos y gwerth gorau a rhaid i chi gadw cofnodion sy'n cefnogi eich penderfyniad.

Bydd methu â chydymffurfio'n llawn â'r trothwyon caffael yn golygu nad yw'r costau'n gymwys i gael cymorth o dan y gronfa hon.

Gweler Atodiad 1 y ddogfen ganllaw ar gyfer y rheolau caffael.

15. Osgoi gwrthdaro buddiannau

Gallai ymgeiswyr prosiect, neu unigolion sy’n gysylltiedig â nhw (megis perthnasau, partneriaid busnes neu gyfeillion), ddymuno cyflawni gwaith sy'n gysylltiedig â'r prosiect y mae cymorth iddo'n cael ei gynnig. Nid yw hyn yn annerbyniol, ond bydd angen i'r ymgeisydd sicrhau ei fod yn cynnal y trafodyn mor agored ac mor dryloyw â phosibl.

Rhaid i ymgeiswyr roi gwybod i swyddogion Cyngor Sir Caerfyrddin mewn achos o'r fath, a rhoddir cyngor i'r ymgeisydd ar y broses mae angen ei dilyn mewn perthynas ag unrhyw wrthdaro canfyddedig.

**16. Ad-dalu'r grant**

Bydd y cyllid yn cael ei gadw'n ôl a/neu, o ran taliad sydd wedi cael ei wneud, bydd derbynnydd y grant yn ad-dalu'r cyllid naill ai'n llawn neu'n rhannol, gan gynnwys:

* os yw gwiriad domestig gan yr Awdurdod, y Swyddfa Archwilio Genedlaethol, Archwilio Cymru neu unrhyw rai o'u cynrychiolwyr, yn nodi amgylchiadau lle bo ad-daliad llawn neu rannol yn ddyledus, neu, os yw'r Awdurdod yn gofyn am i'r cyllid gael ei atal, ei leihau, ei ganslo neu ei adennill.
* os oes gormod o gyllid wedi'i dalu.
* os canfyddir bod yr ymgeisydd wedi camliwio mewn perthynas â'r cais.
* os yw'r ymgeisydd wedi torri telerau ac amodau'r grant.
* yn ystod ei oes economaidd, os yw'r prosiect yn newid yn sylweddol a'i fod yn cael ei ddefnyddio ar gyfer dibenion gwahanol i'r rheiny a nodwyd yn y cais, neu, bod y perchennog yn newid ac nad yw Cyngor Sir Caerfyrddin yn cael ei hysbysu am hynny. Oes economaidd yw cyfnod y taliad grant terfynol.
* Ni fydd taliadau a wneir mewn arian parod yn cael eu hystyried yn gymwys. Rhaid i'r gwariant ddod o gyfrif banc yr ymgeisydd er mwyn bod yn gymwys i'w ad-dalu.

**1. Monitro**

18.1 Rhaid i'r ymgeisydd gadw unrhyw anfoneb wreiddiol, cyfrif neu ddogfen arall (gan gynnwys rhifau cyfresol o nwyddau a brynir) sy'n ymwneud â'ch prosiect cymeradwy am ddeng mlynedd o ddyddiad y taliad grant terfynol.

18.2 Mae gan Gyngor Sir Caerfyrddin yr hawl i archwilio gweithgareddau'r grant ar brosiectau cymeradwy ar bob lefel o ddarpariaeth, ar sail samplu briodol a byddant, cyn belled ag y bo modd, yn cael eu cynnal cyn i'r taliad terfynol gael ei wneud ar gyfer prosiect ond gall ddigwydd ar ôl cwblhau'r prosiect.

18.3 Ar ôl rhoi hysbysiad rhesymol, mae'r Cyngor Sir yn cadw'r hawl i archwilio'r eiddo/gwaith neu'r prosiect cymeradwy ar unrhyw adeg rhwng derbyn cais am grant ac o fewn 5 mlynedd o ddyddiad y taliad grant terfynol. Caiff y Cyngor Sir benodi unrhyw weithwyr proffesiynol y gwêl yn dda i gynnal arolygiad o'r fath ar ei ran.

18.4 Dyfernir y gronfa grant hon o dan Reolau Rheoli Cymorthdaliadau'r DU, ac felly mae'r Cyngor Sir yn ei gwneud yn ofynnol i chi roi gwybod i ni am unrhyw gyllid cyhoeddus a dderbynioch dros unrhyw gyfnod o 3 blynedd ariannol yn olynol yn union cyn eich cais.

**19. Yr Iaith Gymraeg**

[Mae Hysbysiad Cydymffurfio Safonau'r Gymraeg](https://www.carmarthenshire.gov.wales/media/1225180/compiance-notice44-carmarthenshire-county-council.pdf) yn gosod gofyniad statudol ar y Cyngor i sicrhau bod y grantiau y mae’n eu rhoi yn cael effaith gadarnhaol ar gyfleoedd i bobl ddefnyddio’r Gymraeg, ac ar beidio â thrin y Gymraeg yn llai ffafriol na’r Saesneg;

Er mwyn bodloni’r gofynion hyn rhaid i chi wneud pob ymdrech i wneud y canlynol:

* • Gweithredu’n ddwyieithog yn gyhoeddus, gan roi presenoldeb a statws gweledol uchel i’r Gymraeg ar bob cyfle (deunyddiau hyrwyddo, postiadau, datganiadau i’r wasg)
* • Cyfathrebu'n ddwyieithog â'r cyhoedd (e-bost, datganiadau i'r wasg, llythyrau, galwadau ffôn)
* • Cydweithio â phartneriaid sy’n hybu’r Gymraeg (Mentrau Iaith, yr Urdd, Ffermwyr Ifanc, Meithrin, Cymraeg i Blant, ysgolion cyfrwng Cymraeg, Cymraeg i Oedolion, capeli, corau, papurau newydd lleol, fforymau a rhwydweithiau sy’n hybu’r Gymraeg)
* Sicrhau bod gweithlu â sgiliau Cymraeg, neu drefniadau eraill ar waith, a fydd yn galluogi gweithgaredd yn unol â'r Safonau.
* • Darparu gwasanaethau wyneb yn wyneb neu ar-lein yn Gymraeg
* • Dangos ystyriaeth o natur ieithyddol yr ardal ddaearyddol y bwriedir gwasanaethu ynddi, a sut mae'r gwaith yn mynd i gael effaith gadarnhaol ar nifer y siaradwyr Cymraeg neu’r defnydd o'r Gymraeg\*

\*Mae hyn yn golygu bod gan yr ymgeisydd wybodaeth am gymunedau'r siaradwyr Cymraeg y gallai'r ddarpariaeth effeithio arnynt, yn gadarnhaol neu'n negyddol. Bydd angen i'r ymgeisydd fod yn ymwybodol o gyfleoedd i gynyddu amlygrwydd y Gymraeg a hybu defnydd pawb o'r Gymraeg; siaradwyr hyderus yn ogystal â'r rhai sydd ond yn gallu siarad ychydig o Gymraeg.

**20. Rheolau Rheoli Cymorthdaliadau**

Cymhorthdal cyhoeddus yw'r cynllun hwn a bydd yn ddarostyngedig i Reolau Rheoli Cymorthdaliadau'r DU. Mae Rheolau Rheoli Cymorthdaliadau'r DU yn golygu Cytundeb Masnach a Chydweithredu'r UE-DU ac (fel y bo'n berthnasol) Protocol Gogledd Iwerddon; rheolau Sefydliad Masnach y Byd; unrhyw Gytundeb Masnach sydd gan y DU ar waith ac unrhyw ddeddfwriaeth ddilynol neu ddeddfwriaeth gysylltiedig.

**21. Amserlenni'r gronfa grant**

|  |  |
| --- | --- |
|  |  |
| Dyddiad cau ar gyfer gwneud cais  | **11:59pm 14 Medi 2025** |
| Cyfarfod yr Aelod Cabinet er cymeradwyaeth \* | **22 Medi 2025** |
| Cynnig grant wedi'i anfon at yr ymgeiswyr llwyddiannus \* | **Erbyn 10 Hydref 2025** |
| Rhaid cwblhau'r prosiectau'n llawn erbyn  | **31 Ionawr 2026**  |

\*Sylwch y gallai'r dyddiadau hyn newid

**22. Cyflwyno Ceisiadau**

21.1 Dylid anfon ceisiadau i'r cyfeiriad canlynol yn unol â'r amserlenni a nodwyd.

 RDPSirgar@sirgar.gov.uk

**Y Rheoliad Cyffredinol ar Ddiogelu Data (GDPR)**

Os hoffech ddysgu rhagor am sut rydym yn defnyddio eich gwybodaeth, ffoniwch 01267 242319 i gael ein Hysbysiad

 Preifatrwydd, neu ewch i'n gwefan [www.sirgar.llyw.cymru](http://www.carmarthenshire.gov.wales)

**SGROLIWCH I LAWR AR GYFER RHEOLAU GWEITHDREFN TRYDYDD PARTI ATODIAD 1**

|  |
| --- |
| **Rheolau ynghylch Caffael Grantiau Trydydd Parti 2025:** |
| **Gofyniad** | **Y Gwerth****Mae'r holl werthoedd i'w dehongli fel rhai sy'n cynnwys TAW.**  | **Y Broses Gaffael** |
| **Pawb** | **£0 i £9,999** | * Mae'n rhaid cael a chadw o leiaf **1** **Dyfynbris ysgrifenedig**, a'i gyflwyno i'r swyddogion prosiect.
* Mae'n rhaid cael y gwerth gorau am arian ac mae'n rhaid cymryd gofal rhesymol i gael nwyddau, gwaith neu wasanaethau o ansawdd digonol am bris cystadleuol. Mae'n rhaid cadw cofnod dogfennol i gefnogi'r penderfyniad at ddibenion archwilio
* Sylwch **nad** yw'r anfoneb am nwyddau/gwasanaethau/gwaith a dderbyniwyd **yn dderbyniol** a bod angen darparu **dyfynbris** gan y cyflenwr i ddangos bod yr ymgeisydd wedi sicrhau gwerth am arian.
* Lle mae nwyddau traul yn cael eu caffael o dan £500, gellir ystyried hyn fel eithriad i'r rheolau hyn, ac ni fydd angen cael dyfynbris ar gyfer yr eitem hon/eitemau hyn. Sylwch fod yn rhaid i chi gyflwyno cais ysgrifenedig i'ch rheolwr prosiect cyn prynu'r nwyddau er mwyn i hyn gael ei gymeradwyo.
 |
| **Pawb** | **£10,000 a £74,999** | * ***Rhaid***ceisio o leiaf **3 dyfynbris ysgrifenedig** o ffynonellau cystadleuol.
* Mae'n rhaid i'r dyfynbrisiau fod ynseiliedig ar yr un fanyleb, ac mae'n rhaid rhoi dyddiad cau ar gyfer dychwelyd y dyfynbris. Mae'n rhaid gwerthuso'r holl ddyfynbrisiau ar sail 'tebyg am debyg'.

 * Mae'n rhaid cadw cofnod dogfennol o'r dyfynbrisiau a geisiwyd, y broses werthuso a'r penderfyniad dyfarnu at ddibenion archwilio.

Os mai dim ond un dyfynbris sy'n dod i law, mae'n **rhaid** i chi gysylltu â'r Rheolwr Prosiect o Gyngor Sir Caerfyrddin (CSC) i roi'r manylion a chyfiawnhau'r broses gaffael a ddefnyddiwyd gennych. Bydd y penderfyniad i symud ymlaen i brynu yn cael ei gymeradwyo gan Gyngor Sir Caerfyrddin, fesul achos. Mewn amgylchiadau lle mae'n amlwg y gellid ceisio mwy nag un dyfynbris, efallai y bydd yn ofynnol hysbysebu ar wefan GwerthwchiGymru  |
|  |
| **Nwyddau a Gwasanaethau** | **£75,000 a £214,904[[1]](#footnote-2)**  | * Rhaid ceisio o leiaf **4 tendr** o ffynonellau cystadleuol, gydag **isafswm o 2 dendr yn dod i law.**
* Mae'n rhaid rhoi'r un wybodaeth i bawb sy’n tendro: yr un fanyleb a'r un gofynion

amlinelliad o'r meini prawf gwerthuso y bydd y tendr yn cael ei werthuso yn eu herbyn a'r un dyddiad cau ar gyfer derbyn tendrau, ac ar ôl hynny ni dderbynnir unrhyw dendrau.* Mae'n rhaid i'r broses werthuso a ddefnyddir gyd-fynd â'r meini prawf gwerthuso a bennwyd yn wreiddiol a rhaid llunio adroddiad gwerthuso sy'n nodi ar ba sail y dyfarnwyd y tendr llwyddiannus. Yr arfer gorau yw sefydlu panel gwerthuso i werthuso tendrau.

 Os mai dim ond un tendr sy'n dod i law, mae'n **rhaid** i chi gysylltu â'r Rheolwr Prosiect o Gyngor Sir Caerfyrddin (CSC), i roi'r manylion a chyfiawnhau'r broses gaffael a ddefnyddiwyd. Bydd yn rhaid i'r penderfyniad i symud ymlaen i brynu gael ei gymeradwyo gan CSC, fesul achos. Mewn amgylchiadau lle mae'n amlwg y gellid ceisio mwy nag un tendr, efallai y bydd yn ofynnol i'r ymgeisydd hysbysebu ar wefan GwerthwchiGymru. |
| **Gwaith** | **£75,000 a £5,372,609[[2]](#footnote-3)** | * Rhaid ceisio o leiaf **4 tendr** o ffynonellau cystadleuol, gydag **isafswm o 3 thendr yn dod i law**
* Mae'n rhaid rhoi'r un wybodaeth i bawb sy’n tendro: yr un fanyleb o'r gofynion, amlinelliad o'r meini prawf gwerthuso a ddefnyddir wrth ddyfarnu'r contract a'r un dyddiad cau ar gyfer cyflwyno tendrau, gydag ymrwymiad i beidio â derbyn tendrau ar ôl hynny.
* Mae'n rhaid i'r broses werthuso a ddefnyddir gyd-fynd â'r meini prawf gwerthuso a bennwyd yn wreiddiol a rhaid llunio adroddiad gwerthuso sy'n nodi ar ba sail y dyfarnwyd y tendr llwyddiannus. Yr arfer gorau yw sefydlu panel gwerthuso i werthuso tendrau.
* Sylwch, ar gyfer cynlluniau grant penodol sy'n ymwneud â phrosiectau gwaith cyfalaf, mae'n rhaid i ymgeiswyr sicrhau eu bod yn dilyn canllawiau'r corff cyllido gan ei bod yn bosibl bod gofynion a phrosesau penodol y mae'n rhaid eu dilyn. **Gwnewch yn siŵr eich bod wedi trafod hyn gyda'ch Rheolwr/Swyddog Prosiect.**

Os mai dim ond un **neu** ddau dendr sy'n dod i law, mae'n **rhaid** i chi gysylltu â'r Rheolwr Prosiect o Gyngor Sir Caerfyrddin (CSC) i roi'r manylion a chyfiawnhau'r broses gaffael a ddefnyddiwyd gennych. Bydd yn rhaid i CSC gymeradwyo'r penderfyniad i symud ymlaen i brynu fesul achos. Mewn amgylchiadau lle mae'n amlwg y gellid ceisio mwy nag un tendr, bydd yn ofynnol i'r ymgeisydd hysbysebu ar wefan GwerthwchiGymru.**Yn achos contractau gwaith sy'n werth mwy na £250k:** * Mae'n rhaid, o leiaf, gynnal diwydrwydd dyladwy, megis gwiriadau Tŷ'r Cwmnïau, gwiriadau rhif TAW, gwiriadau gwefan ac ati, yn ogystal â gwiriadau ariannol ynghylch y contractwr a ffefrir yn dilyn y broses werthuso a chyn dyfarnu'r contract.
 |
|  |
| **Nwyddau a Gwasanaethau** | **Mwy na £214,904**  | Os yw contract am Nwyddau neu Wasanaethau yn debygol o fod **yn fwy na £214,904 (gan gynnwys TAW)** mae'n rhaid i'r ymgeisydd gysylltu â'r rheolwr prosiect i gael gwybod a fydd Deddf Caffael 2023 yn berthnasol i'r contract.  |
| **Gwaith** | **Mwy na £5,372,609**  | Os yw contract am waith yn debygol o fod **yn fwy na £5,372,609 (gan gynnwys TAW)** mae'n rhaid i'r ymgeisydd gysylltu â'r rheolwr prosiect i gael gwybod a fydd Deddf Caffael 2023 yn berthnasol i'r contract. |
| **Gofynnir i ymgeiswyr 'Meddwl Sir Gâr yn Gyntaf' wrth geisio dyfynbrisiau ar gyfer prynu Nwyddau/Gwasanaethau a Gwaith. Felly, edrychwch ar y farchnad i weld a oes unrhyw fusnesau yn Sir Gaerfyrddin a all ddarparu'r nwyddau / gwasanaeth neu'r gwaith yr ydych yn ceisio eu prynu. Efallai y bydd gofyn i ymgeiswyr ddangos eu bod wedi ceisio dyfynbrisiau o'r fath.** |
| **Mewn amgylchiadau eithriadol lle mae'r nwyddau, y gwaith neu'r gwasanaethau wedi'u nodi fel rhai arbenigol, a/neu lle mai dim ond un cwmni penodol sy'n addas ar gyfer y fanyleb a ddarperir, mae'n rhaid i'r ymgeisydd gyflwyno cais ysgrifenedig i'r rheolwr prosiect cyn prynu i ofyn am hepgor y gofynion ar gyfer cystadleuaeth.**  |
| **Cynghorir pob ymgeisydd i ddarllen y canllawiau ynghlwm.** **Mae terminoleg a diffiniadau yn cael eu hesbonio isod.** |

**Canllawiau Pwysig**

**Hysbysebu trwy Gwerthwchigymru**

Os ydych mewn sefyllfa lle rydych yn ei chael hi'n anodd nodi'r nifer lleiaf o gyflenwyr sydd eu hangen a/neu os hoffech amrywio neu ddenu cyflenwyr newydd i gyflwyno dyfynbris neu dendr, mae'n bosibl i chi hysbysebu ar y wefan Gaffael Genedlaethol, sef www.GwerthwchiGymru.co.uk. Bernir mai hysbysebu ar wefan GwerthwchiGymru yw'r arfer gorau, ond efallai y byddai'n well gennych nodi cyflenwyr posibl a allai ddarparu'r cynnig gorau cyffredinol i chi.

Mae'r cyfleuster hwn ar gael i chi yn rhad ac am ddim, ewch i wefan GwerthwchiGymru [www.gwerthwchigymru.llyw.cymru/](http://www.sell2wales.gov.uk/) a chysylltwch â llinell gymorth y wefan ar 0800 222 9004 i gael rhagor o wybodaeth.

**Yn Ceisio Dyfynbrisiau/Tendrau**

Yn achos gwariant sy'n fwy na £10,000, mae'n hanfodol bod y dyfynbrisiau/tendrau yn cael eu ceisio gan gyflenwyr priodol ar gyfer y nwyddau, y gwaith neu'r gwasanaethau sydd eu hangen. Mewn amgylchiadau lle mae'n amlwg bod dyfynbrisiau/tendrau anaddas wedi'u ceisio, efallai y bydd yn ofynnol hysbysebu ar wefan GwerthwchiGymru.

**Diwydrwydd dyladwy**

Fel rhan o'r broses asesu, mae'n ofynnol i chi gynnal gwiriadau diwydrwydd dyladwy ynghylch y cyflenwr/contractwr yr ydych yn bwriadu ei ddefnyddio i gyflawni'r grant. Pwrpas y gwiriadau hyn yw cadarnhau bod y cwmni yn un dilys. Mae'r gwiriadau hyn yn cynnwys - gwirio manylion y cwmni ar Dŷ'r Cwmnïau, gwirio bod y rhif TAW sydd wedi'i gynnwys yn y cais yn gywir ac yn cyd-fynd â manylion y cwmni. Efallai y byddai'n briodol gwirio gwefannau'r cwmni hefyd i weld ei bortffolio a'r math o waith a phrosiectau y mae'r cwmni hwnnw wedi'u gwneud o'r blaen. Mae hyn yn cynnig sicrwydd y byddai'n addas ar gyfer y prosiect arfaethedig.

**Osgoi Gwrthdaro Buddiannau**

Rydym yn sylweddoli y gallai ymgeiswyr/datblygwyr, neu unigolion sy’n gysylltiedig â nhw (megis perthnasau, partneriaid busnes neu gyfeillion), ddymuno tendro am gontract sy’n cael ei gynnig gan yr ymgeisydd/datblygwr. Mae hynny’n dderbyniol ond bydd angen i’r ymgeisydd sicrhau bod y broses dendro yn cael ei chynnal mewn modd agored, a’i bod yn dryloyw a theg, fel yr amlinellir uchod, heb roi unrhyw fantais i un unigolyn neu gwmni dros un arall. Rhaid cymryd unrhyw fesurau perthnasol i atal, nodi ac unioni unrhyw wrthdaro buddiannau.

Os oes gan ymgeisydd / datblygwr neu unrhyw berson sy'n gysylltiedig â nhw'n uniongyrchol neu'n anuniongyrchol, fuddiant ariannol, economaidd, gwleidyddol neu bersonol arall y gellid ystyried ei fod yn peryglu ei ddidueddrwydd a'i annibyniaeth yng nghyswllt y weithdrefn gaffael:

* rhaid i'r ymgeisydd / datblygwr hwnnw, neu unrhyw berson neu barti arall sydd â buddiant ddatgan y buddiant hwnnw yn ysgrifenedig at y Swyddog Prosiect a fydd yn cynnig cyngor yn unol â hynny.
* mae'n rhaid sicrhau nad yw manylebau a meini prawf gwerthuso yn ffafrio nac wedi’u teilwra ar gyfer un datrysiad nac unrhyw un parti dros un arall.
* ni ddylai’r unigolyn neu barti sydd â buddiant gymryd unrhyw ran o gwbl yn y gweithdrefnau i werthuso’r tendrau er mwyn sicrhau bod y broses yn deg i bawb. Cydnabyddir y gallai fod yn ofynnol i Gyngor Sir Caerfyrddin roi'r gymeradwyaeth derfynol.
* mae'n rhaid cofnodi pob cam o'r weithdrefn yn ffurfiol.

Pwrpas y canllawiau hyn yw sicrhau bod yna degwch wrth wario arian cyhoeddus ac nad yw gonestrwydd yr ymgeisydd yn cael ei beryglu.

 **Newidiadau i'r fanyleb neu'r contract**

Os oes angen gwneud unrhyw newidiadau i'r fanyleb ar ôl ceisio dyfynbrisiau/tendrau sy'n effeithio ar gwmpas gwreiddiol y gofyniad, bydd angen cynnal ymarfer caffael newydd i sicrhau'r gwerth gorau am arian. Gall hyn ddigwydd o ganlyniad i ychwanegiadau annisgwyl i'r gofyniad gwreiddiol, lle cyflwynir tendrau sy'n fwy na'r gyllideb sydd ar gael, lle mae lefelau cyllido yn newid ac ati. Mae'n rhaid i'r ymgeisydd am grant hysbysu'r Swyddog Prosiect a fydd yn cynnig cyngor yn unol â hynny.

**Cynghorion ynghylch Tendro**

|  |  |
| --- | --- |
| **Pethau i'w gwneud** | **Pethau i beidio â’u gwneud**  |
| * **Gofalwch** fod unrhyw wrthdaro buddiannau posibl yn cael ei ddatgan ar y cyfle cyntaf posibl.
 | * **Peidiwch** â gogwyddo’r fanyleb er mwyn diystyru neu wahaniaethu yn erbyn cyflenwyr h.y. cyfyngu'r fanyleb i frand penodol.
 |
| * **Cydymffurfiwch** â'r rheolau priodol.
 | * **Peidiwch** â newid y fanyleb ar ôl iddi gael ei dosbarthu.
 |
| * **Gofalwch** fod y fanyleb yn fanwl-gywir a heb fod yn fwy na'r gofynion.
 | * **Peidiwch** â newid y meini prawf gwerthuso yn ystod y broses.
 |
| * **Gofalwch** fod y Meini Prawf Gwerthuso yn uniongyrchol berthnasol i bwnc y contract.
 | * **Peidiwch** â rhoi rhy ychydig o amser i gwmnïau gyflwyno dyfynbris.
 |
| * **Gofalwch** lenwi a chadw cofnodion llawn er gwybodaeth ar gyfer y dyfodol ac at ddibenion archwilio
 | * **Peidiwch** â chyfathrebu ar lafar **o gwbl** â chyflenwyr ynghylch cwestiynau penodol. Mae'n rhaid darparu'r un wybodaeth i'r holl gyflenwyr drwy e-bost i sicrhau bod y broses yn un deg a'i bod yn cael ei chofnodi.
 |
| * **Gofalwch** fod y dyfynbrisiau/tendrau yn cael eu gwerthuso ar sail 'tebyg am debyg'.
 | * **Peidiwch** â datgelu prisiau i gyflenwyr posibl.
 |
| * **Gofalwch** eich bod yn delio â chyflenwyr mewn modd agored, tryloyw a hynny heb wahaniaethu.
 | * **Peidiwch** â thorri'r rheolau ynghylch cyfrinachedd.
 |
| * **Cofiwch** ganiatáu digon o amser i gwmnïau gyflwyno eu dyfynbris
 | * **Peidiwch** ag agor dyfynbrisiau/tendrau cyn y dyddiad cau.
 |
| * **Gofalwch** fod gwerth y Nwyddau, y Gwaith neu'r Gwasanaeth yn cael ei amcangyfrif yn gywir ar ddechrau'r broses i ddefnyddio'r broses gaffael gywir.
 | * **Peidiwch** ag ystyried ceisiadau a ddaw i law ar ôl y dyddiad cau.
 |

**Terminoleg a diffiniadau caffael**

|  |  |
| --- | --- |
| **Teitl** | **Disgrifiad** |
| **Contract**  | Ystyr Contract at ddibenion y Rheolau hyn fydd unrhyw gytundeb rhwng yr ymgeisydd am grant ac un neu fwy o bartïon eraill ar gyfer: - * gwerthu nwyddau neu ddeunyddiau.
* cyflenwi nwyddau neu ddeunyddiau.
* cyflawni gwaith
* darparu gwasanaethau (gan gynnwys adeiladau a chyfleusterau).
 |
| **Nwyddau traul** | Nwyddau traul yw nwyddau defnyddwyr a ddefnyddir gan unigolion a busnesau y mae'n rhaid eu newid ar ôl eu defnyddio. Gall nwyddau traul fod yn eitemau bob dydd y mae'n rhaid eu newid yn gyson a'r rhai sy'n treulio dros gyfnodau hirach. Mae llawer o nwyddau traul yn fwy fforddiadwy na mathau eraill o nwyddau oherwydd eu bod wedi'u bwriadu i gael eu newid yn aml. Mae rhai nwyddau traul wedi'u cynllunio ar gyfer un defnydd yn unig ond gellir defnyddio eraill sawl gwaith. |
| **Ffynhonnell Gystadleuol** | Cyflenwr annibynnol yn gwneud cynnig yn erbyn darparwr annibynnol arall. |
| **Nwyddau** | Eitemau materol, h.y. offer, bwyd, cerbydau ac ati. |
| **Gwerthuso** | Dull o bennu pa ddyfynbris neu dendr yw'r gorau o ran darparu gwerth yr arian yn unol â'r meini prawf gwerthuso a bennwyd ymlaen llaw. Mae'r meini prawf hyn yn helpu i sicrhau bod y broses gwneud penderfyniadau yn deg, yn dryloyw, ac yn unol â'r amcanion. |
| **Meini Prawf Gwerthuso**  | Rhestr o ofynion allweddol a ddefnyddir i asesu dyfynbrisiau neu dendrau sy'n dod i law o ffynonellau cystadleuol. Mae'r meini prawf a ddefnyddir i benderfynu pa dendr yw'r un mwyaf manteisiol yn seiliedig ar gyfuniad o feini prawf pris/cost ac ansawdd. |
| **Panel Gwerthuso** | Yr arfer gorau yw sefydlu panel gwerthuso i gynnal yr ymarfer gwerthuso. Fe all fod yn briodol cael panel traws-swyddogaethol. Dylai'r panel gytuno ar y fanyleb a'r meini prawf gwerthuso ymlaen llaw. Dylai'r panel weithredu'n gyson ym mhob cam o'r ymarfer caffael. |
| **Deddf Caffael 2023**  | Mae Deddf Caffael 2023 yn fframwaith cyfreithiol sy'n llywodraethu sut mae sefydliadau'r sector cyhoeddus yn y DU yn prynu nwyddau, gwasanaethau a gwaith. Ei nod yw sicrhau tegwch, tryloywder, a gwerth am arian wrth gefnogi cystadleuaeth ac arloesedd. |
| **GwerthwchiGymru**  | Gwefan lle hysbysebir pob contract sector cyhoeddus. Gall Derbynwyr Grant Trydydd Parti hefyd hysbysebu trwy'r wefan, a hynny yn rhad ac am ddim, ewch i wefan GwerthwchiGymru [www.gwerthwchigymru.llyw.cymru/](http://www.sell2wales.gov.uk/) a chysylltwch â llinell gymorth y wefan ar 0800 222 9004 i gael rhagor o wybodaeth. |
| **Gwasanaethau** | tasgau a wneir gan bobl h.y. gwasanaethau ymgynghoriaeth, gwasanaethau cyfieithu ac ati. |
| **Manyleb** | datganiad ysgrifenedig yw hwn sy’n diffinio'r gofynion. Bydd y fanyleb yn amrywio yn ôl y gwaith, y cynnyrch neu’r gwasanaeth dan sylw. Efallai mai disgrifiad byr fydd yn achos cynnyrch syml, ond yn achos gofyniad cymhleth, bydd yn ddogfen gynhwysfawr. Ni ddylai disgrifiad o'r nwyddau, y gwaith neu'r gwasanaethau gyfeirio at wneuthuriad, brand neu ffynhonnell benodol. |
| **Tendr/Dyfynbris** | y ddogfen y bydd darpar gyflenwr yn ei llunio mewn ymateb i wahoddiad i gyflwyno dyfynbris/tendr. Mae'r ddogfen yn nodi gwybodaeth gyffredinol drwy arddangos gallu a chymhwyster y cyflenwr - gan gynnwys gwybodaeth fanwl am sut y mae'n bwriadu cyflawni manylebau'r gofyniad. |
| **Gwaith** | Mae'n cynnwys gwaith adeiladu, peirianneg sifil ac ati |

1. **Mae trothwyon caffael cyhoeddus y DU yn cael eu diweddaru bob dwy flynedd, ac mae newidiadau fel arfer yn dod i rym ar 1 Ionawr yn y flwyddyn ddiweddaru (fe'u diweddarwyd ddiwethaf ar 1 Ionawr 2024).** [↑](#footnote-ref-2)
2. **Mae trothwyon caffael cyhoeddus y DU yn cael eu diweddaru bob dwy flynedd, ac mae newidiadau fel arfer yn dod i rym ar 1 Ionawr yn y flwyddyn ddiweddaru (fe'u diweddarwyd ddiwethaf ar 1 Ionawr 2024).** [↑](#footnote-ref-3)